El text següent parla sobre el tema Biotecnologia?
Una bota és un recipient fet de fusta destinat a contenir begudes alcohòliques en general vins de criança i destil·lats. Les botes i els barrils són fets amb seccions circulars ovals i més llargues que amples. Les peces de fusta que formen una bota es diuen dogues i estan unides per cèrcols de fusta o de ferro. Un barril és una bota de reduïdes dimensions en general amb una capacitat entre 7 i 150 litres. També s'anomenen, segons la seva capacitat: botall, barral, barraló, carretell, etc. Molt sovint els barrils que no s'utilitzen per a l'envelliment de begudes alcohòliques no són de fusta sinó d'altres materials com metall, làmina d'acer, alumini, acer inoxidable, plàstic de polietilè, etc. En canvi, si són més grans que un barril s'anomenen barrica, mig vaixell i pipa (de 200 a 500 litres) i vaixell (o el castellanisme bocoi), tona i tonell (de 500 a 700 litres). Avui en dia en el món del vi s'utilitza majoritàriament la fusta de roure per envellir vins. La fusta de roure més apreciada és la del roure francès que, un cop tallada, ha madurat prop de dos anys abans de fabricar la bota. El roure americà també es fa servir, però com que és una espècie de roure diferent i no passa el termini de dos anys d'envelliment, no dona les mateixes característiques a la beguda alcohòlica. Antigament als Països Catalans s'utilitzava més aviat la fusta de castanyer.
No.